als_Latn dik_Latn sag_Latn
Luftë apo paqe në Europë?
Nuk është rrugë lehtë kjo që kanë nisur tani Angela Merkel dhe François Hollande për t’i dhënë fund luftës në Ukrainën lindore. Të gjitha iniciativat diplomatike deri tani kanë dështuar. Dhe përfundimi i misionit të ri është i pasigurt. Por tani kancelarja gjermane dhe presidenti francez po venë në kandar peshën e tyre politike. Ata e dinë se kjo është me shumë rrezik. Sepse kjo luftë mund të bëhet edhe më keqe, në qoftë se nuk arrihet që më në fund të ndalet cikli i dhunës.
Jeta e mijëra njerëzve në Ukrainën lindore është aktualisht mjaft e kërcënuar. Banorët e qytetit të vogël Debaltseve janë në mes të fronteve. Mijëra civilë dhe mijëra ushtarë ukrainas mund të bllokohen nga separatistët. Kërcënon një gjakderdhje e madhe, si ajo që Evropa nuk e ka përjetuar që nga lufta e Bosnjës. Dhe pos kësaj është e qartë: nëse konflikti do të përshkallëzohet dhe përhapet në më shumë pjesë të Ukrainës, atëherë e gjithë Evropa mund t’i ndjejë pasojat në mënyrë dramatike.
Kërcënim për paqen në Evropë
Rendi i paqes në Evropë është në rrezik. Pikërisht 70 vjet pas Konferencës së Jaltës, ku u vendosën kufijtë e rinj dhe sferat e influencës në Evropë në fund të Luftës së Dytë Botërore, Moska po përpiqet që me politikën e saj imperialiste, të vendosë përsëri vija të reja ndarëse. Askush nuk mund ta dojë këtë në Evropë. Në bisedime konfidenciale dhe të veçanta me presidentët e Ukrainës dhe të Rusisë Merkel dhe Hollande u përpoqën të gjejnë një rrugëdalje. Kievi dhe Moska janë vetëm stacionet e para të këtij plani. Në Konferencën e Sigurisë në Mynih këtë fundjavë si dhe gjatë vizitës së Merkelit tek presidenti amerikan Barak Obama, javën që vjen, do të vazhdojë lufta për paqen.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn